नक्सलियों ने तीन लोगों की गला रेतकर की हत्या

गिरिडीह(झारखंड). झारखंड - बिहार बॉर्डर पर नक्सलियों ने तीन लोगों की हत्या कर दी। इन लोगों का गला मुखबिरी के शक में रेता गया है। जानकारी के मुताबिक, शनिवार रात नक्सलियों ने गिरिडीह(झारखंड) बॉर्डर के जमुई(बिहार) के चकाई थाना के बिल्ली गांव में जनअदालत लगाई। इसमें तीनों लोगों को बुलाया गया। बाद में इन तीनों को मार डाला। इनकी लाशें सड़क पर मिलीं। क्यों मारा गया इन लोगों को...

- दरअसल, कुछ दिनों पहले एनकाउंटर में पुलिस ने नक्सलियों के जोनल कमांडर चिराग दा को मार गिराया था।

- नक्सलियों का आरोप है कि मारे गए तीन लोगों ने ही पुलिस को चिराग की लोकेशन बताई थी। यानी वो पुलिस का मुखबिर था।

कौन हैं मारे गए लोग

- इनके नाम टीपन मंडल, मुकेश राय और योगेन्द्र तुरी हैं। टीपन जमुई (बिहार) का रहने वाला था।

क्या किया नक्सलियों ने?

- गांव वालों के मुताबिक, शनिवार देर रात नक्सली बिल्ली गांव पहुंचे।

- गांव से कुछ दूर जनअदालत लगाई गई। इसमें टीपन मंडल, मुकेश राय और योगेन्द्र तुरी को बुलाया गया।

- तीनों पर पुलिस मुखबिरी का आरोप लगाया गया। इसके बाद इनके सिर काटकर लाशें सड़क पर फेंक दी गईं।

- नक्सलियों ने घटनास्थल पर हाथ से लिखा पर्चा भी फेंका। इसमें चिराग की मौत के बदले की बात कही गई है।

-रविवार सुबह पुलिस मौके पर पहुंची। लाशों को पोस्टमार्टम के लिए भेज दिया गया है।

पुलिस ने ये कहा?

नक्सलियों द्वारा हत्या की गई है। पुलिस मामले की छानबीन कर रही है। हत्या के कारणों का फिलहाल पता नहीं चल सका है। घटनास्थल पर कुछ नक्सली पोस्टर मिले हैं।

-जयंत कांत, एसपी, जमुई।

आगे की स्लाइड्स में फोटोज में देखें इस घटना का पूरा हाल। साथ ही सेकेंड स्लाइड में देखें वीडियो...